Први Европљани на ово острво стигли су 1791. године бродом "ХМС Пандору" под командом капетана Едварда Едвардса, а који је био у потрази за морнарима несталим након побуне на броду Баунти. Омиљено китоловно место, Ротума је средином деветнаестог века постала и уточиште за многе одбегле морнаре, од којих су неки бежали и од закона. Неки од тих дезертера женили су локалне жене и тиме допринели мешању дотад хомогеног становништва. Од 1840. године Ротуму су најпре посетли, а онда прогласили својом територијом колонизатори из САД.